fi en en fi fi tr fi fi fi fi fi fi fi fi fi fi fi fi fi fi fi fi fi fi fi nb fi fi fi fi fi en en fi fi fi fi de fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi nl fi fi fi fi fi fi fi fi en fi fi fi fi mk fi fi fi fi fi fi fi nb fi fi fi fi fr vo fi fi fi en fi en en fi fi fi en fi fi fi fi fi fi fi fi fi en fi en fi fi et fi
8 marraskuun, 2017 by juokslahti
Kategoriat: tapahtumat Leave a reply
Juokslahti seuran hallitus työstää tällä hetkellä kylästrategiaa, jonka tekoa tulee ohjaamaan kyläkyselyn tulokset. Kysely on toimitettu postilaatikoihin, koululta haettaviksi ja nettisivuille.
Kylästrategiaan suunnitellaan kyläläisten tarpeiden ja toiveiden mukaan projekteja, joiden toteuttamiseen haetaan hankerahoitusta. Kyläkyselyyn vastaamisella on siis ihan oikeasti merkitystä kylämme tulevaisuutta ajatellen!
Muutakin on toki luvassa. Kylän perinteiset hiihtokilpailut järjestetään Morvassa 15.maaliskuuta. Niistä tarkemmin lähempänä.
Hiihtokilpailut peruttu lumitilanteen vuoksi.
3.4.2014 klo 18.00 yleinen kevätkokous Juokslahden kyläläisille koululla.
Ysitien linjauksen esittelytilaisuus veti kiinnostuneita koululle 11.3.2014.
27.11. klo 18.00 alkaen kaikille avoin vuosikokous Majatalo Morvassa. Keskustellaan ajankohtaisista asioista puuron merkeissä.
Kategoriat: tapahtumat | Avainsanat: Juokslahti, Juokslahti Seura ry, kaavoitus, kyläkoulu, pienkoulu | Leave a reply
Posted on 27 syyskuun, 2013 by juokslahti
23.10. klo 18.00 Kylien tulevaisuuskeskustelu Juokslahden koululla
Juokslahti seura ry kutsuu paikalle Hallin, Jämsänkosken, Koskenpään ja Länkipohjan kylien väkeä keskustelemaan kylien kehittämismahdollisuuksista.
Vieraana Turun Yliopistosta maaseutujen aktiivinen toimija ja tutkija Sami Tantarimäki.
Kahvit tarjoaa Juokslahti Seura ry.
25.9.2013 oli Juokslahden koululla järjestetty keskustelutilaisuus. Juokslahti seuran ja vanhempainyhdistyksen hallitukset ja koulun henkilökunta esittelivät koulun tilat kaupungin hallituksen ja sivistystoimen paikalle saapuneille edustajille. Tilaisuudessa käytiin läpi koulun nykyinen tilanne, kylän kaavoitus ja tulevaisuuden visioita. Illan aikana keskusteltiin säästökohteiden vaihtoehdoista ja Juokslahden kylän elinvoimaisuudesta.
Täällä voit käydä allekirjoittamassa nettiadressin koulun puolesta.
Kategoriat: tapahtumat | Avainsanat: haja-asutusalue, Juokslahden kaava, Juokslahti, kyläkoulu, kyläkoulujen lakkauttaminen, maaseutu | Leave a reply
Posted on 7 marraskuun, 2012 by juokslahti
Juokslahti Seura ry pitää sääntöjen mukaisesti kaksi yleistä kokousta, toisen keväällä ja toisen syksyllä.
Juokslahti Seuralle tullaan tekemään www-sivut ja sivujen ylläpitoon määrätään vastaava.
Koululla tullaan järjestämään uuden vuoden vastaanotto kyläläisille (säävaraus).
Helmi-maaliskuulla tullaan taas järjestämään hiihtokilpailut yhdessä Juten kanssa. Sarjoja lapsille ja aikuisille. Uutena sarjana on aikuisille tandem-hiihtokilpailu Niemenkylän ja Lahdenkylän välisenä otteluna. Kisapaikkana Morva kattavien latujen äärellä.
Myllyjärven uimarannalla tulee olemaan avanto auki mahdollisesti koko talven, jota Heli Hakanen ja Maritta Sinivuori ylläpitävät.
Vuoden alusta Juokslahden koululla pidetään perheliikuntatuokio kaksi kertaa kuukaudessa Mari Heinäkengän ja Kirsi Lehmussaaren vetäminä. Heli Hakanen pitää jumppia koulun salissa jos kiinnostuneita lajin pariin kylältä löytyy tarpeeksi.
Juokslahden ja Vekkulan kylien välinen pilkkikilpailu tullaan järjestämään Myllyjärven jäällä maalis-huhtikuulla. Kilpailuiden järjestävänä kylänä toimii vuonna 2013 Juokslahti.
Keväällä pidetään kylän raitin siivoustalkoot. Vilusen lintutornilla ja Myllyjärven uimarannalla pidetään siivous- ja kunnostustalkoot.
Pidetään huutokauppa, jonne kyläläiset voivat tuoda itselleen tarpeetonta tavaraa myyntiin. Huutokaupalla kerättäisiin seuralle varoja, jotka käytetään kylän kehittämiseen ja kyläläisten hyväksi.
Seura osallistuu kesällä Neste Rally Finland 2013 ravintola- ja parkkitoiminnan järjestämiseen Leustun erikoiskokeella. Talkoolaisille tullaan järjestämään rallipeijaiset.
Juokslahti Seuralle tullaan valitsemaan logo.
Kategoriat: tapahtumat, Uncategorized | Avainsanat: Himos, Jämsä, järvimaisema, Juokslahti, Jyväskylän suurajot, Keski-Suomi, kyläkoulu, maalaiskylä, Neste Rally, Päijänne, Päijänteen ympäriajo, rantatontti | Leave a reply
Privacy & Cookies: This site uses cookies. By continuing to use this website, you agree to their use.
To find out more, including how to control cookies, see here: Cookie Policy
Already have a WordPress.com account? Log in now.